Številka: \_\_\_\_\_\_\_

Datum: 20. 8. 2018

**VABILO**

**SSI – slepi in slabovidni intelektualci v ZDSSS vas vljudno vabimo, da se**

**v soboto, 8. septembra 2018,**

**udeležite celodnevnega študijskega dneva. Obiskali bomo Kobarid z okolico –**

šli bomo v muzej, posvečen soški fronti v prvi svetovni vojni, prehodili bomo daljšo pot v kanjon Soče ipd.

Zbor udeležencev bo **ob 5.50 pred poslopjem ZDSSS**, Groharjeva 2, Ljubljana. Od tam bo **avtobus odpeljal ob 6.00.**

**PROGRAM:**

6.00: odhod izpred poslopja Zveze (bodite točni, saj zamudnikov ne bomo mogli čakati)

8.00: predviden prihod v muzej, kjer si bomo ogledali zbirko eksponatov, ki jih bo možno tudi otipati. V muzeju se bomo zadržali približno dve uri, nakar se bomo odpravili po kobariški zgodovinski poti oziroma proti Kolovratu. Ne glede na to, katero pot bomo izbrali, bomo spoznali precej zgodovine Kobarida z okolico s poudarkom na dogodkih iz prve svetovne vojne.

Kobarid z okolico pa ni znan le zaradi teh dogodkov, ampak je znan tudi po dobrih sirih. Imeli bomo možnost to trditev tudi preveriti, saj bomo obiskali muzej sirarstva, v sklopu tega pa še njihovo trgovino, kjer so njihovi sedanji mlečni izdelki naprodaj.

Med tema dvema tečajema našega študijskega dneva pa vas čaka tudi še kakšno presenečenje.

19.00: Približno predviden čas prihoda v Ljubljano.

Opozorilo: ob prijavi navedite, kako je z vašo telesno kondicijo, saj se bomo na podlagi tega odločili, katero zgodovinsko pot v Kobaridu in njegovi okolici izbrati. Svetujemo vam tudi, da pridete na študijski dan udobno in »čebulno«oblečeni ter obuti, s seboj pa imejte tudi pijačo in anorak ali kaj drugega proti dežju, ker je september lahko precej muhast mesec.

Lastni prispevek za udeležence in spremljevalce je 15 € na osebo.

**Na celodnevni študijski dan se lahko prijavite do petka, 31. 8. 2018, do 12. ure oziroma do zapolnitve prostih mest na avtobusu. Udeleženci študijskega dneva se neposredno prijavite Dušanu Sterletu na e-pošto (****dusan.sterle@zveza-slepih.si****), na telefon 01/47 00 261 ali na ZDSSS (****zdsss@zveza-slepih.si****; telefon 01/47 00 211). Prosimo, da v prijavnici navedete tudi naslov, na katerega vam bomo poslali položnico za plačilo lastnega prispevka.**

**Prosimo še, da tisti, ki ste vegetarijanci, to v prijavi izrecno napišete.**

**MDSS prijav za srečanje ne zbirajo, ampak so samo naprošena, da zainteresirane člane obvestijo preko svojih komunikacijskih poti.**

Tisti udeleženci študijskega dneva, ki boste prišli v Ljubljano z osebnim avtomobilom, boste lahko svoje vozilo parkirali pri poslovni stavbi ZDSSS na Groharjevi 2; tam bomo potem šli skupaj na avtobus.

Veselimo se novega zanimivega študijskega dneva, ko bomo obiskali Kobarid z okolico. Vzemite si čas. Veseli bomo vaše družbe.

Jožef Gregorc,

 predsednik SSI

Azra Seražin, Matej Žnuderl,

tajnica ZDSSS predsednik ZDSSS